Երկրորդը՝ ֆորումը երիտասարդ բեմադրիչների եւ ներկայացումների հեղինակավոր մրցույթ է: Ծրագրում յուրաքանչյուր երկրից կցուցադրվի մեկ ներկայացում` փորձագիտական խորհրդի կողմից ընտրված եւ նախորդ 2 տարիների ընթացքում բեմադրված աշխատանքներ: Ներկայացումները կցուցադրվեն հանդիսատեսին երեւանյան առաջատար թատրոնների բեմերում: Ֆորումի ընթացքում աշխատելու են փորձագետներ, եւ նրանք են որոշելու լավագույն ներկայացումը: Հաղթող ճանաչված ներկայացումը Մոսկվայի Ա.Պ. Չեխովի անվան միջազգային թատերական փառատոնին մասնակցելու իրավունք կստանա: